המדונה השחורה ממונטסראט (La Moreneta)
**מונטסראט** (בקטלאנית: **Montserrat**) הוא הר המצוי בקטלוניה שבספרד, כ-50 קילומטרים צפון-מערבית מברצלונה.
ההר הוא אתר קדוש לנצרות, ועליו נמצא מנזר בנדיקטיני, סנטה מריה דה מונטסראט, שנועד להציג את פסל "הבתולה ממונטסראט". על פי אחד המיתוסים של המלך ארתור, במקום מצוי הגביע הקדוש.

שם וגאולוגיה
------------

פירוש השם מונטסראט הוא "ההר המשונן" בשל צורתו של ההר. ההר מורכב משכבות של סלעי משקע המורכבים מקונגלומראט של חלוקי נחל. אלו מעידים בבירור על כך שההר היה בעבר עמק שמליוני שנים זרמו בו מים רבים.

כתוצאה מפעילות גאולוגית מורכבת ביותר שינו את כיוונן המקורי, ועתה הן מאונכות לפני הקרקע, אם-כי תנועת הקרקע האיטית שילבה בתוך אותן השכבות האנכיות, שכבות משקע אופקיות אדמדמות המוכיחות שגם השכבות האנכיות, טרם הפיכתן להר, שהוּ מיליוני שנים כקרקעית ים.

מגוון תופעות אלו יצרו את פניו המשוננים של ההר, שממרחק נראה כמורכב מפלחי סלע אנכיים ענקיים. מקרוב נראות בבירור השכבות האפקיות בעלות צבע שונה מעט ומקרוב עוד יותר נראה הרכבו של המסלע, שכולו, כאמור קונגלומרט של חלוקי נחל.

היסטוריה
--------

על פי מסורת נוצרית, המנזר נבנה לאחר שהתגלה במקום פסל הבתולה על ידי רועה צאן. הרועה ניסה להוריד את הפסל לכפר אך לא הצליח להזיזו, אף לאחר שקרא לאנשי הכפר. לאחר שגם אלה לא הצליחו להזיזו, נבנה מנזר במקום, על מנת להגן על הפסל.

הפסל עצמו עשוי עץ שצבעו כהה, והוא משתייך לשורת "המדונות השחורות". הפסל מתאר את מריה יושבת ומחזיקה את ישו התינוק, שניהם עטורים בכתר ומריה נושאת כדור (המסמל את שלטון הכנסייה). הפסל הוא, כנראה, פסל רומנסקי מסוף המאה ה-12, אם כי יש המאמינים שהוא נעשה בירושלים בימיה הראשונים של הנצרות והובא לכאן. הוא מוצב בעומק הכנסייה מעל למזבח ומאחוריו. אלפי עולי הרגל עולים במדרגות כדי לנשק את הפסל.

במנזר מקהלה של נערים המתחנכים במקום, הנותנים מדי יום הופעה לתיירים ולעולי רגל. לפניה נושא אב המנזר תפילה לשלום העולם בשפות רבות, כולל בעברית.

תחבורה
------

אל המנזר ניתן להגיע באמצעות כביש המוביל אליו, באמצעות רכבל, וכן באמצעות קו הרכבת מונטסראט ראק, מהעיירה מוניסטרול דה מונטסראט בעמק לרגלי המנזר, אל המנזר.

מהמנזר מוביל פוניקולר לראש ההר, בו מצויים מנזרים קטנים נוספים.

טריוויה
-------

שמו של האי מונטסראט שבים הקריבי ניתן לו על ידי כריסטופר קולומבוס, בשנת 1493, על שם ההר הקדוש.

מבט פנורמי על ההר

גלריית תמונות
-------------

* הכניסה לכנסייההכניסה לכנסייה
* "אצבע אלוהים" - תצורת סלע בקרבת המנזר"אצבע אלוהים" - תצורת סלע בקרבת המנזר
* מונטסראט - מבט ממעלה הרכבלמונטסראט - מבט ממעלה הרכבל
* מונטסראט - ההר המשונןמונטסראט - ההר המשונן
* המנזר הבנדיקטיני של מונטסראטהמנזר הבנדיקטיני של מונטסראט
* פנים המנזר עם "המדונה השחורה" של מונטסראט, 1997פנים המנזר עם "המדונה השחורה" של מונטסראט, 1997

קישורים חיצוניים
----------------

* | מיזמי קרן ויקימדיה |
| --- |
| ויקימסע מדריך למטייל בוויקימסע: **מונטסראט (ספרד)** |
| ויקישיתוף תמונות ומדיה בוויקישיתוף: **מונטסראט (הר)** |
* מידע למבקרים במונטסראט
* ההיסטוריה של המנזר ותמונות שלו
* אתר בקטלאנית המתאר את המנזר. באתר זה תמונות של המנזר
* Photographs of Montserrat and Catalonia
* היסטוריה מפורטת של המנזר
* מונטסראט, באתר אנציקלופדיה בריטניקה (באנגלית)

הערות שוליים
------------

1. ↑ . ברחבי העולם הקתולי קיימות כמה מאות איקונות, פסלים או ציורים, של דמויות המדונה בצבע כהה עד שחור, רובן באירופה. יש חילוקי דעות האם הצבע הכהה נבחר במתכוון, או שהוא מקרי (חומר כהה או התכהות שנוצרה במשך השנים). המדונות השחורות הידועות ביותר נמצאות ב**צ'נסטוחובה** (פולין), **אַיינזידֵלְן** (שווייץ) ובמונטסראט.

|  |  |
| --- | --- |
| בקרת זהויות עריכת הנתון בוויקינתונים | 
* GND: 4115223-2
* VIAF: 8393160211335748920001
* WorldCat (עם VIAF): 8393160211335748920001

 |